Source: http://docplayer.fi/3445943-Suunnittelu-ja-rakentamistapaohje.html
Timestamp: 2018-04-26 02:28:15+00:00
Document Index: 14362422

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Suunnittelu- ja rakentamistapaohje - PDF
Suunnittelu- ja rakentamistapaohje
Download "Suunnittelu- ja rakentamistapaohje"
1 Siilinjärvi Panninniemi 3 Suunnittelu- ja rakentamistapaohje Siilinjärven kunta, konserni- ja maankäyttöpalvelut
2 RAKENTAMISOHJEET, ALUEKOHTAINEN OSA Panninniemi 3 Korttelit SISÄLLYSLUETTELO 1. YLEISTÄ 3 2. PÄÄSUUNNITTELIJA 4 3. SUUNNITELMAT 4 4. MAAPERÄ 4 5. RAKENNUSTEN SIJOITTAMINEN RAKENNUSPAIKALLE 4 6. RAKENNUSTEN SUUNNITTELU 6 7. KATTOMUOTO 6 8. OHJEET MATERIAALEISTA JA VÄREISTÄ 8 9. TALOUSRAKENNUKSET AIDAT PINTAVESIEN JOHTAMINEN SUOSITELTAVAT PUUT JA PENSAAT 9 P A N N I N N I E M I 3 2
3 1. YLEISTÄ Rakennusten ja rakennuspaikan suunnitteluun liittyviä kysymyksiä on käsitelty laajemmin rakentamisohjeitten yleisessä osassa. Tässä oppaassa annetaan aluekohtaiset rakentamisohjeet Panninniemi 3 -alueen kortteleiden rakentamista varten. Ohjeiden pääpaino on tiedottavassa ja opastavassa aineistossa. Sitovat ohjeet on alleviivattu. Ohjeiden laatimisen tavoitteena on mahdollistaa alueen rakentuminen yleisilmeeltään vaihtelevaksi mutta kuitenkin riittävän yhtenäiseksi asuinalueeksi. Rakennuspaikan haltijan tulee toimittaa tämä ohje pääsuunnittelijalle. Kuva 1 Panninniemi etelän suunnasta, likimääräinen kaava-alueen rajaus Panninniemi 3 alueen lähtökohdat Rakennettava alue käsittää Panninniemen länsiosan kokonaisuudessaan. Pohjoisen suunnalla maasto viettää Pyylampea kohti ja lännen ja etelän suunnalla Kevätöntä kohti. Rakennettava alue on pääosin peltoa, mutta paikoitellen rakennuspaikat ulottuvat metsäalueelle. Alueen 99 rakennuspaikasta 14 on rantarakennuspaikkoja. Rakentamisen tavoitteet Tavoitteena on rakentaa yleisilmeeltään rauhallinen, ajaton ja viihtyisä asuinalue, jossa erilaiset rakennuspaikkakohtaiset ratkaisut luovat toivottua vaihtelevuutta. Paras lopputulos saavutetaan silloin kun rakennuspaikan olosuhteet otetaan lähtökohdaksi rakennusten ja pihojen suunnittelussa. Rakennukset kannattaa sovittaa hienovaraisesti maastoon sekä ottaa ilmansuunnat huomioon rakennusten asettelussa ja pihojen suunnittelussa. Tärkeätä on huomioida naapuruston rakennukset, mm. rakennusten asettelussa, lattiakorkojen suunnittelussa sekä pintavesien johtamisessa. Rakennukset tulisi suunnitella aikakauden luomuksiksi ja välttää suoraa vanhojen rakennustyylien kopiointia. 3
4 2. PÄÄSUUNNITTELIJA Rakennuksen suunnittelussa tulee olla suunnittelun kokonaisuudesta ja sen laadusta vastaava pätevä henkilö, joka huolehtii siitä, että rakennussuunnitelma ja erityissuunnitelmat muodostavat kokonaisuuden, joka täyttää sille asetetut vaatimukset (pääsuunnittelija). Maankäyttö- ja rakennusasetuksessa korostetaan, että rakennuksen suunnittelun kokonaisuudesta ja laadusta vastaavalla henkilöllä tulee olla hyvät ammatilliset edellytykset tehtävään. Vaatimus pääsuunnittelijasta tarkoittaa, että vaikka hanke toteutettaisiin valmisosatalona tyyppisuunnitelman pohjalta, on alusta asti mukana oltava kokonaisuutta koordinoiva pääsuunnittelija. Muutoinkin talotyypin valinnassa on paikallaan puolueettoman asiantuntijan käyttäminen, jotta rakennuspaikan ja lähiympäristön ominaispiirteet, ilmansuunnat, maasto ja rakennuspaikan tarjoamat mahdollisuudet tulisivat hyvin huomioonotetuiksi. Suunnittelijan on hyvä tutustua rakennuspaikkaan paikan päällä ennen suunnitteluun ja talotyypin valintaan ryhtymistä. 3. SUUNNITELMAT Ennen rakennusluvan hakemista on jo luonnossuunnitteluvaiheessa syytä olla yhteydessä rakennustarkastajiin. Tällöin voidaan yhdessä varmistua ennen puhtaaksi piirtämistä, että suunnitelma on kaavan ja rakentamisohjeiden mukainen ja siten rakennuslupien käsittely helpottuu. Rakennuslupapiirustukset tulee laatia Ympäristöministeriön rakennuspiirustuksista antamien määräysten (RakMk osa A 2) mukaisesti ja siten, että niistä käy ilmi näissä rakentamisohjeissa annettujen suositusten ja vaatimusten toteutuminen. Suunnitteluaineisto, kuten ote korttelikartasta ja rakennuspaikkaleikkaus on saatavissa Siilinjärven kunnan maankäyttöpalveluista myös sähköisessä muodossa. 4. MAAPERÄ Alueella on tehty maaperätutkimuksia vuosina 1990 ja 2010, joiden perusteella alue on rakennettavuudeltaan pääosin normaalisti rakennettavaa. Alavimmilla kohdilla sekä Kevättömän ja Pyylammen ranta-alueilla maaperän rakennettavuus on heikompaa. Alueen maaperä on kaikkialla pääosin lajittuneita hienorakeisia maalajeja. Ylimmillä maastokohdilla maaperä on kiinteää ja alimmilla alueilla sekä vesistöjen rantavyöhykkeillä pehmeitä ja vetelää humusta sisältäviä aineksia. Rakennuspaikan pohjatutkimus on tehtävä kairaamalla rakennusten perustamistavan selvittämiseksi. 5. RAKENNUSTEN SIJOITTAMINEN RAKENNUSPAIKALLE Rakennusten sijoittelu ja pihojen muodostaminen kannattaa suunnitella rakennuspaikkakohtaisesti huolella. Pihapiiri tulee suunnitella toimintojen kannalta järkevästi ja sinne on hyvä järjestää suojaisaa ja aurinkoista oleskelualuetta Panniniemi 3 alueen rakennuspaikoista suuri osa on suunniteltu sillä tavalla, että asuinrakennuksen pitkä julkisivu voidaan suunnata aurinkoiseen ilmansuuntaan ja siten saada mahdollisimman suuri hyöty auringon lämmittävästä energiasta. Asuinrakennukset kannattaa suunnitella siten, että eniten valoa ja lämpöä vaativat tilat, kuten oleskelutilat, sijoitetaan etelän puolelle. Pohjoisen puolelle voidaan sijoittaa varjoisaan suuntaan soveltuvat tilat, kuten makuuhuoneet ja aputilat. Myös aktiivista aurinkoenergian talteenottojärjestelmää on mahdollista käyttää. 4
5 Kuva 2 Esimerkki rakennusten ja pihan toimintojen järjestämisestä rakennuspaikalla. Asuinrakennus ja pihan oleskelualueet avautuvat lämpimään ilmansuuntaan. Autosuoja voi olla joko erillinen rakennus tai päämassan yhteydessä oleva. Kun autosuoja toteutetaan erillisenä rakennuksena, se voidaan sijoittaa kadun varteen luomaan katutilaa ja rajaamaan piha-aluetta. Jos rakennuspaikan kokonaissuunnitelma mahdollistaa, autosuojan sivu on vedettävä mahdollisimman lähelle kadun puoleisen rakentamisalueen rajaa yhtenäisen katukuvan luomiseksi. Rakennettaessa autosuoja päämassan yhteyteen, se tulisi suunnitella päämassasta erottuvaksi, esim. matalammaksi tai sisäänvedetyksi, jolloin se on selvästi päämassalle alisteinen. Autotallin eteen on jätettävä piha-alueelle vähintään viisi metriä tilaa auton seisottamista varten. Rakennuksen ja sen lähiympäristön korkeusasemaa määriteltäessä lähtökohtana on maaston luonnollinen pinnanmuodostus. Rajoilla rakennuspaikan korkoja ei tule muuttaa alkuperäisistä, jollei muutoksista ole sovittu yhdessä naapureiden kesken. Rakennukset sovitetaan suunnitteluvaiheessa hienovaraisesti maastoon. Turhia maatäyttöjä tulee välttää. Jos rakennukset asettuvat rinteeseen, on rakennusmassaa hyvä porrastaa luontevan lopputuloksen saamiseksi. Alueen maasto suo erinomaiset mahdollisuudet viihtyisän ja vehreän asuinalueen muodostamiselle. Rakennusten etäisyys rakennuspaikkojen välisistä rajoista tulisi yleensä olla vähintään neljä metriä. Kadun varteen sijoittuva autotalli voi kuitenkin olla kolmen metrin päässä kadun puoleisesta rajasta, silloin kun autotalliin ajo tapahtuu pihan kautta eikä suoraan kadulta. 5
6 Kuva 3 Turhia maastotäyttöjä tulee välttää. Kauniimpi lopputulos saadaan, kun rakennukset sovitetaan maaston luonnollisiin korkeusasemiin. 6. RAKENNUSTEN SUUNNITTELU Rakennuksia suunniteltaessa on tärkeätä tavoitella toiminnallisesti ja arkkitehtuuriltaan ajattomia ja selkeitä ratkaisuja. Jos halutaan tehdä tyyliltään perinteisiä rakennuksia, on ratkaisut hyvä sopeuttaa tämän päivän muotokieleen. Suoria historiallisia lainoja on syytä välttää. Sisäänkäynti rakennuksiin on järjestettävä mahdollisimman esteettömäksi. Pääsisäänkäynnin on erotuttava saapumissuunnasta apusisäänkäynneistä värityksellä ja/tai rakennuksen muotoilulla. Pääsisäänkäynnin kattaminen on suositeltavaa. Pientalon julkisivulinjan ei ole hyvä ylittää porrastumatta 15 metriä eikä koko rakennusmassan pituuden 18 metriä. Kellarillisia taloja alueelle ei sallita maaston loivapiirteisyyden vuoksi. Piharakennukset tulee suunnitella väritykseltään ja yksityiskohdiltaan kokonaisuudeksi päärakennuksen kanssa ja niiden tulee olla kooltaan päärakennukselle alisteisia. Autotallin ja muiden ulkorakennusten runkosyvyyden tulisi olla enintään n. 7 metriä. 7. KATTOMUOTO Rakennusten kattomuodon tulee olla joko harjakatto tai lape- eli pulpettikatto. Varsinkin syvärunkoisissa taloissa voi porrastettu lapekatto olla luontevin ratkaisu. Rakennukset ovat pääosin yhtenäisissä riveissä, joten auma-, tasa- ja mansardikattoisia taloja ei niitten vahvasti erilaisen luonteen vuoksi tule rakentaa. Rauhallisemman katunäkymän saavuttamiseksi kadun puoleisten lappeiden kaltevuuden tulee olla taloryhmittäin yhtenäinen 1:2,5 tai vähintään 3 vierekkäisellä asuinrakennuksella 1:2. Lapekatolla takapihan puoleisen lappeen kaltevuus voi vaihdella 1:2-1:4. Piharakennuksissa ja päärakennuksen vähäisissä osissa voi kattokaltevuus vaihdella välillä 1:2-1:3. 6
7 Kuva 4 Poikkileikkausmuotoja. 7
8 8. OHJEET MATERIAALEISTA JA VÄREISTÄ Rakennettavalle alueelle laaditut väritysohjeet ovat väljät. Tavoitteena on luoda yhtenäinen uusi alue, joka sopeutuu luontevasti valmiiksi rakennettujen alueiden naapurustoon. Rakennuskohtainen värityssuunnitelma tulee esittää rakennuslupahakemuksen yhteydessä värimalleineen. Vesikate Vesikatteen materiaaliksi käy tiili, pelti tai huopa. Tiiltä jäljittelevä pelti ei ole suositeltava ratkaisu. Katteen väri tulee olla musta, tumman harmaa tai tumman ruskea. Julkisivut Selkeä ja yksinkertainen perusmassa antaa hyvät lähtökohdat suunnittelulle. Pientaloon saadaan sekä teknisesti että tyylillisesti aikaa kestävä ulkoverhous kun valitaan käytettäväksi vain yksi selkeä päämateriaali. Puuverhouksissa pitäydytään yhdensuuntaisessa ja yksivärisessä laudoituksessa tai paneloinnissa. Ulkoverhouksena voi olla peittomaalattu puu, puhtaaksi muurattu tiili tai rappaus. Julkisivun värinä voidaan käyttää mitä tahansa taajama-alueelle soveltuvaa väriä. Värityksen soveltuvuutta naapurirakennusten väreihin on kuitenkin hyvä pohtia. Piharakennusten väritys tullee olla samankaltainen kuin päärakennuksessa. Täydentävät rakennusosat Pääsisäänkäyntien korostamiseksi on suositeltavaa maalata ulko-ovet julkisivuista erottuvilla tummemmilla tehosteväreillä. Levottomia yksityiskohtia tulee välttää. Räystäslautojen, karmien, puitteiden ja listojen värit valitaan julkisivun pääväriin sopiviksi. Sokkeli Sokkelin väri valitaan myös julkisivun pääväriin sopivaksi. Yleensä sopivimmat sävyt ovat harmaita tai ruskeita. 9. TALOUSRAKENNUKSET Omakotitalon yhteyteen tulisi rakentaa aina vähintään yksi varastotila. Se voi olla myös autosuojarakennuksen yhteydestä tai erillisessä rakennuksessa. Mikäli asuinrakennuksessa on tulisijoja, tulee myös puiden varastointitila osoittaa. Jos talousrakennusta tai autosuojaa ei heti rakenneta, tulee rakennuspaikan suunnittelussa varautua sen tekemiseen myöhemmin. 10. AIDAT Pihapiiriä pyritään rajaamaan ensisijaisesti pensasaidoilla ja muilla istutuksilla sekä piharakennuksilla. Rakennettavat aidat tehdään mieluimmin pystysuuntaisesta laudasta, jotta saavutettaisiin alueelle yhtenäinen yleisilme. Aitojen korkeudeksi suositellaan 120 cm. Kivirakenteiset aidat tai 140 cm korkeammat aidat edellyttävät toimenpidelupaa. Aidoissa on suositeltavaa käyttää pelkistettyjä muotoaiheita. Rajattaessa piha-aluetta pensasaidoilla, kadun puoleisella pihalla pensasaita tulee istuttaa selvästi piha-alueen puolelle, vähintään yhden metrin etäisyydelle rajasta, jolloin pensasaidan hoito ja leikkaus voidaan suorittaa omalta piha-alueelta. 8
9 11. PINTAVESIEN JOHTAMINEN Rakennuspaikkojen hulevedet imeytyvät suurelta osin maastoon. Vesiä voidaan myös kerätä pihoilla puutarhan ja kasvimaan kastelua varten. Ne hulevedet, jotka eivät imeydy maastoon, johdetaan pääasiassa rakennuspaikan rajoja pitkin teiden varsilla olevien ojien kautta sadevesiviemäriin. Lopulliset kadunvarsien ojat tekee kunta kadun asfaltoinnin yhteydessä. Ojan syvyys on suunniteltu mm tien lopullista korkoa alemmaksi. Rakennuspaikkaliittymien rumpujen (halkaisija enintään 200 mm) korko tulee suunnitella ojan lopullisen syvyyden mukaan. Ojien sadevesikaivot nostetaan viimeistelytöiden yhteydessä lopulliseen korkoonsa. Hulevedet johdetaan keskitetysti kaava-alueen puistoalueille rakennettaville pintavalutuskentille ja niistä edelleen Kevättömään. Rantaan ulottuvilla rakennuspaikoilla hulevedet ohjataan kadun varren sadevesiviemäriin ja niiltä osin missä se ei ole mahdollista hulevedet ohjataan Kevättömään piha-alueen toimiessa pintavalutuskenttänä. Hulevesien käsittelyn tehostamiseksi rannan puoleinen piha-alue tulisi olla pääosin istutettua aluetta. 12. SUOSITELTAVAT PUUT JA PENSAAT Pääpuulajit: rauduskoivu Betula pendula, hieskoivu Betula pubescens, tuomi Prunus padus, pihlaja Sorbus aucuparia. Täydennyspuulajit: metsävaahtera Acer platanoides, tervaleppä Alnus glutinosa, kynäjalava Ulmus laevis, haapa populus tremula, kuuset Picea, omenapuu Malus domestica, kirsikat ja luumut Prunus, Leikattavat pensasaidat: taikinamarja Ribes alpinum, isotuomipihlaja Amelanchier spicata, metsäkuusi Picea abies. Vapaasti kasvavat pensaat: syreenit Syringa, marja-aronia Aronia mitschurinii, kuusamat Lonicera, jasmikkeet Philadelphus, herukat Ribes, pensasruusut Rosa, pensasangervot Spiraea, kääpiöpunapaju Salix Purpurea`Gracilis`. Pihoille istutettavista kasveista on hyvä muodostaa ryhmiä. Kasvivalinnoissa tulee huomioida kasvupaikkatyyppi ja valoisuus. 9
19 Liite suunnittelu- ja rakentamisohjeeseen ASEMAPIIRROKSEN SISÄLTÖVAATIMUKSET Asemapiirroksessa kuvataan rakennuspaikka ennen ja jälkeen suunnitellun rakentamisen sekä lähiympäristö. Asemapiirroksessa esitetään: 1. Rakennuspaikan rajat mittoineen, lähiympäristön kortteleiden tie- ja muiden alueiden rajat, rakennukset ja korkeussuhteet 2. Rakennuspaikan ja sitä rajoittavien alueiden tunnukset ja kaavamerkinnät. 3. Rakennuksen etäisyys rajoista ja muista rakennuksista, päämitat ulkoseinien ulkopinnoista mitattuna ja kerrosluvut sekä mahdolliset laajentamisvaraukset. 4. Korkeusluvuin ja korkeuskäyrin rakennuspaikan kulmapisteiden, rajojen, rakennuksen nurkkapisteiden, pihamaan eri kohtien suunnitellut korkeusasemat ja korkeussuhteet sekä naapurirakennusten korkeusasemat. 5. Kadun korkeusasema ja rakennuksen alimman viemäröidyn tason korkeusasema, yleisen viemärin padotuskorkeus ja vesimittarin sijainti. 6. Pääsy pihamaalle, aidat, portit, jalankulku- ja ajoväylät, huoltoajoväylät, jätesäiliöt, autopaikat, luiskat, portaat, tukimuurit. 7. Leikkipaikat ja oleskelualueet, säilytettävät istutukset ja puusto, istutettavat alueet ja kasvimaa sekä pihan pintamateriaalit rakentamisen jälkeen. 8. Kiinteistön käyttöön ja huoltoon kuuluvat tilat ja rakennelmat sekä paikat pihamaalla, väestönsuojan uloskäynnit, öljysäiliön paikka, muu polttoaineen varastointi yms. 9. Olemassa olevat ja / tai purettavat rakennukset ja rakennelmat. Lähiympäristö rakennuspaikan rajojen ulkopuolella esitetään tarpeellisessa laajuudessa, kuitenkin vähintään kymmenen metrin etäisyydeltä. Piirrokseen merkitään pohjoinen ilmansuunta sekä kaavateiden nimet. Piirustuksessa esitetään myös laskelma rakennusoikeuteen laskettavasta kerrosalasta yhteenlaskettuna ja jaoteltuna kerroksittain ja rakennuksittain sekä merkitään rakennuksen paloluokka ja tarvittaessa palotie. Vesijohdot ja viemärit kaivoineen, viemärien johtaminen yleiseen viemäriin, sadevesi- ja perusvesikaivot sekä pintavesien johtamissuunnitelma esitetään asemapiirroksessa yleispiirteisesti. Kvv-asemapiirustuksessa em. asiat täsmennetään. LIITE 4
20 YHTEYSHENKILÖT RAKENTAMISASIOISSA LIITE 5 KUNNANTALO Kasurilantie 1 Asia Yhteyshenkilö Matkapuhelin Rakennuspaikkavaraukset - omakotirakentaminen - rivi-/kerrostalorakentaminen - yritysrakentaminen Vuokrasopimukset ja kauppakirjat Asemakaavat, -kaavamuutokset ja rakentamistapaohjeet Yleiskaavat Kaava- ja karttaotteet Numeeristen maastotietoaineistojen ja karttojen käyttöluvat ja korvausasiat Osoitteet Lupahakemusten vastaanotto Tonttisihteeri Tarja Kuvaja Kiinteistöteknikko Juha Elomaa Yritysasiamies Heikki Simonen Kiinteistöteknikko Juha Elomaa Tonttisihteeri Tarja Kuvaja Kaavoituspäällikkö Timo Nenonen Kaavasuunnittelija Erja Soranta Kaavasuunnittelija Ulla-Maija Oikarinen Yleiskaavainsinööri Saija Kärkkäinen Kaavavalmistelija Mirja Ropponen Tonttisihteeri Tarja Kuvaja Paikkatietoteknikko Pekka Tuominen Tonttisihteeri Tarja Kuvaja Kiinteistöteknikko Juha Elomaa Toimistosihteeri Anneli Parviainen Toimistosihteeri Eila Heinonen Rakennustarkastajat Suunnittelutarveratkaisut ja poikkeamishakemukset Toimistoinsinööri Oiva Ollikainen (ma-ke) Rakennusluvat ja katselmukset LVI-suunnitelmat ja -asennustarkastukset, rakent. paloturvallisuus- ja väestönsuoja-asiat Rakennuksen paikan merkitsemisen tilaaminen Rakennuspaikan rajat Numeerinen kartta-aineisto Hakemuslomaketilaukset korkotukilainat rakentamiseen ja peruskorjaukseen, korjaus ja energia-avustukset Korkotuki- ja peruskorjausrahoitukseen liittyvät suunnitelmien ym asiantuntijatehtävät sekä valmiusastekatselmukset Kiinteistökohtaisen jätteiden ja jäteveden käsittelyn valvonta, meluilmoitukset Rakennustarkastaja Jukka Laukkanen Rakennuslupainsinööri Heikki Halonen Rakennuslupainsinööri Timo Raatikainen Paikkatietovalmistelija Jouko Hyttinen Paikkatietoteknikko Pekka Tuominen tai Toimistosihteeri Maire Väänänen Rakennuslupainsinööri Heikki Halonen Ympäristönsuojelutarkastaja Matti Nousiainen Luonnonsuojelu, ympäristöntila, ympäristöluvat Ympäristönsuojelupäällikkö Arja Saarelainen Asumisterveys Terveystarkastaja Susanna Haatainen Talousveden valvonta Terveystarkastaja Sirpa Hakkarainen Palotarkastus / Pohjois-Savon pelastuslaitos Sulkavantie 6 (palomestari) HARJAMÄKI Isoharjantie 6, 4.krs Asia Yhteyshenkilö Matkapuhelin Katujen, vesihuollon ja maanrakentamisen suunnittelu Vesihuoltolaitoksen liittymissopimukset ja liittymien rakentaminen sekä vesi- ja viemäriverkoston kunnossapito Suunn. rakennusmestari Juhani Merentie Suunnitteluavustaja Maija-Liisa Korhonen Maanrakennusmestari Mikko Paldanius Vesihuoltolaitoksen käyttö, verkostoveden laatutiedot Vesihuoltopäällikkö Risto Pitkänen Vesilaskutus ja sopimusten muutokset Toimistosihteeri Pille Somer Katujen ja kunnallistekniikan rakentaminen Katujen, valaistuksen, vene- ja matonpesu-paikkojen kunnossapito sekä jätehuolto Puistot, leikkipaikat, viheralueet ja metsät sekä vihersuunnittelu ja neuvonta Viheralueiden kunnossapito Sähköpostiosoitteet: Maanrakennusmestari Jyrki Korhonen Työpäällikkö Jere Toppinen Kunnossapitomestari Markku Heikkinen Kunnanpuutarhuri Sari Riekkinen Puistotyönjohtaja Veikko Mikkonen
Siilinjärvi Panninniemi 3 Suunnittelu- ja rakentamistapaohje Siilinjärven kunta, konserni- ja maankäyttöpalvelut 17.12.2012 RAKENTAMISOHJEET, ALUEKOHTAINEN OSA Panninniemi 3 Korttelit 3372-3388 SISÄLLYSLUETTELO
KH 30.3.2015. Siilinjärvi Pyöreälahti korttelit 8150 8178. Suunnittelu- ja rakentamistapaohje
KH 30.3.2015 Siilinjärvi Pyöreälahti korttelit 8150 8178 Suunnittelu- ja rakentamistapaohje Siilinjärven kunta, konserni- ja maankäyttöpalvelut 2015 1. YLEISTÄ Rakennusten ja rakennuspaikan suunnitteluun
Siilinjärvi Haaparinne 3 Suunnittelu- ja rakentamisohjeet Haapa- ja Mäntykiitäjä Korttelit 8311-8316
Siilinjärvi Haaparinne 3 Suunnittelu- ja rakentamisohjeet Haapa- ja Mäntykiitäjä Korttelit 8311-8316 Siilinjärven kunta, maankäyttöpalvelut 2007 RAKENTAMISOHJEET, ALUEKOHTAINEN OSA HAAPARINNE, vaihe 3
Siilinjärvi Haaparinne 4 Suunnittelu- ja rakentamisohjeet Kirjo- ja Sinisiipi Korttelit 8317-8321
Siilinjärvi Haaparinne 4 Suunnittelu- ja rakentamisohjeet Kirjo- ja Sinisiipi Korttelit 8317-8321 Siilinjärven kunta, maankäyttöpalvelut 2008 RAKENTAMISOHJEET, ALUEKOHTAINEN OSA HAAPARINNE, vaihe 4 Kirjo-
SIILINJÄRVI KASURILA 3 Suunnittelu- ja rakentamisohjeet Korttelit 5531-5537
ALUSTAVAT RAKENTAMISOHJEET SIILINJÄRVI KASURILA 3 Suunnittelu- ja rakentamisohjeet Korttelit 5531-5537 Siilinjärven kunta, maankäyttöpalvelut 2011 RAKENTAMISOHJEET, ALUEKOHTAINEN OSA Kasurila 3 Korttelit
KH KV Siilinjärvi Pyöreälahti korttelit Suunnittelu- ja rakentamistapaohje
KH 19.10.2015 KV 26.10.2015 Siilinjärvi Pyöreälahti korttelit 8150 8178 Suunnittelu- ja rakentamistapaohje Siilinjärven kunta, konserni- ja maankäyttöpalvelut 2015 Pyöreälahti Suunnittelu- ja rakentamistapaohje
RAKENTAMISTAPAOHJE PYHTILÄN 2. ASUNTOALUE. Akm 212, Peltokaurantie, korttelit 5017 5026
RAKENTAMISTAPAOHJE PYHTILÄN 2. ASUNTOALUE Akm 212, Peltokaurantie, korttelit 5017 5026 Kuva 1. Uusi Pyhtilän 2. asuntoalue, AO tontit 1 20 kortteleissa 5017-5026 Tekninen lautakunta hyv. 6 20.9.2011 Raahen
Julkaistu Helsingissä 16 päivänä maaliskuuta 2015. 216/2015 Ympäristöministeriön asetus. rakentamista koskevista suunnitelmista ja selvityksistä
SUOMEN SÄÄDÖSKOKOELMA Julkaistu Helsingissä 16 päivänä maaliskuuta 2015 216/2015 Ympäristöministeriön asetus rakentamista koskevista suunnitelmista ja selvityksistä Annettu Helsingissä 12 päivänä maaliskuuta